Žališkė (Lazdijai)
Žališkė – kaimas Lazdijų rajono savivaldybėje, 5 km į pietryčius nuo Šventežerio, tarp Senkučio ir Babrų ežerų, į šiaurės vakarus nuo Bagdononių. Šiauriau kaimo praeina plentas  132  Alytus–Seirijai–Lazdijai , nuo jo atsišakoja vietinis kelias Straigiai–Prapuntai. Šalia kaimo yra nedidelis miškas Žališkaitė. Netoli plento yra Lietuvos partizanų ryšininkės Elzės Aravičiūtės-Gegutės žūties vieta. Veikia kaimo turizmo sodyba „Žališkė“.